आफ्टरसन
आफ्टरसन (Aftersun; सूर्य के बाद) सन् 2022 की एक लोकप्रिय नाटक फिल्म है जिसे चार्लोट वेल्स ने लिखा और निर्देशित किया। चार्लोट की निर्देशक के रूप में यह पहली फ़िल्म है। पॉल मेस्कल, फ्रेंकी कोरियो और सेलिया रॉल्सन-हॉल द्वारा अभिनीत यह फिल्म एक 11 वर्षीय स्कॉटिश लड़की की कहानी है जो अपने पिता के 31वें जन्मदिन की पूर्व संध्या पर उनके साथ एक तुर्की रिसॉर्ट में छुट्टियां मनाती है। आफ़्टरसन का विश्वस्तरीय पहला प्रसारण 21 मई 2022 को कान फ़िल्मोत्सव में हुआ, जहाँ वेल्स को कैमरा डी'ओर के लिए नामांकित किया गया था। इसे 21 अक्टूबर 2022 को संयुक्त राज्य अमेरिका में और 18 नवंबर 2022 को यूनाइटेड किंगडम में सिनेमाघरों में जारी किया गया। फ़िल्म को समीक्षकों से व्यापक स्वीकृति मिली, जिन्होंने वेल्स के निर्देशन और पटकथा, छायांकन, दृश्यों की सराहना की एवं कोरियो और मेस्कल के अभिनय की प्रशंसा की। फ़िल्म को 76वें बाफ्टा पुरस्कारों में चार नामांकन प्राप्त हुए, जहां वेल्स ने ब्रिटिश लेखक, निर्देशक या निर्माता द्वारा उत्कृष्ट पदार्पण के लिए पुरस्कार जीता। मेस्कल को 95वें अकादमी पुरस्कार में सर्वश्रेष्ठ अभिनेता के अकादमी पुरस्कार के लिए नामांकित किया गया था। आफ़्टरसन को नेशनल बोर्ड ऑफ़ रिव्यू द्वारा सन् 2022 की सर्वश्रेष्ठ फ़िल्मों में से एक नामित किया गया और सन् 2022 की सर्वश्रेष्ठ फिल्मों के लिए साइट एंड साउंड द्वारा किए गए सर्वेक्षण में इसे शीर्ष स्थान दिया गया